Гэтаксама сёння свята Раства Хрыстовага з’яўляецца знакам заканчэння старога года і пачаткам новага, бо Бог у Ісусе Хрысце прыйшоў да нас, каб быць з намі, каб даць нам святло і надзею, каб аднавіць нашыя сілы і прынесці пацяшэнне. Жадаем Вам у гэтыя святочныя дні перажыць тое, што Бог ёсць з намі, што Слова сталася Целам, і пасялілася між нас, і мы можам бачыць славу Яго, і можам праз веру ў Ісуса Хрыста называцца і быць дзецьмі Божымі. У 2017 г. спаўняецца 500 гадоў з часу выхаду першай друкаванай беларускай кнігі — Бібліі, надрукаванай Францыскам Скарынам. Слова Божае змагло прыйсці да кожнага чалавека, які прагнуў чытаць яго, і гэта прынесла дабраславенне ў жыцці нашага народу. Таксама сёння мы маем магчымасць зьвярнуцца да Кнігі, якая стала пачаткам усіх беларускіх кнігаў, каб Біблія, якую Францыск Скарына прагнуў даць свайму народу, стала асновай жыцьця кожнага беларуса.